Aguest, afogat per çò que venguie de rebrembar, expausèc damb ardor era sua suposicion de qué aquera vergonha aubedie, damb tota probabilitat, a que, en tot tier ath dessús mil cinc cents robles qu'aurie podut entornar a Katerina Ivanovna, era mitat deth sòn déute damb era, auie decidit, ça que la, non entornar-les-ac e tier-les entà aua auta causa, ei a díder, entà partir damb Grushenka, s'ei qu'era accedisse…